Waansinnig verby | SkalkSkryf
« Elders boer dit nog vooruit
Kan doen met `n miljoen »
Augustus 4, 2011 deur Louwie
Net die naweek sit ons en praat oor die totale waansin wat heers op ons paaie. Op die snelweg ry die stadigste verkeer in die veronderstelde vinnige baan en die vinnige verkeer vleg waansinnig teen 150 km per uur van baan tot baan tussen die stadige verkeer deur.
Om `n sirkel ry `n ou vrou van 99 my byna in my maai omdat sy nie weet sy moet wag vir die verkeer wat reeds in die sirkel is nie. Ek verloor dit totaal en vloek haar tot by haar tiende geslag voor en na haar toe sy vir die tweede keer op my afjaag na ek haar die eerste keer geskel het om te bly waar sy is tot ek uit die pad is.
Dis gek. Jy waag jou lewe deur op die pad te gaan. En probeer net bedeesd vir iemand sê hy doen verkeerd dan pluk hy sommer sy 9 mil uit om jou reg te sien.
En ons kom redelik ongeskonde oor die weg, tot vandag toe. En nou lyk Elsa se kar en die splinter nuwe Ventertjie wat ons net Vrydag gekoop het en wat nog nie verseker is nie so …
Maniaak jaag van agter in haar vas omdat sy dit durf waag om by `n ROOI verkeerslig te stop. Hoe durf sy!! In die Nuwe, Verbeterde SA word so iets net nie gedoen nie. Stop by `n stopstraat of rooi lig beteken jy is nog nie bevry nie? Fok!
Ma is gelukkig nie beseer nie. Net die bankrekening het `n erge knou weg. Die ou Ventertjie is van sy as af gery. Loop sal hy nie weer loop nie.
En terwyl die Metro-Polisie staan en verklarings afneem, jaag `n vragmotor van die musipaal oor die rooilig teen `n Nissan bakkie vas. En glo dit as jy wil, die bestuurder van die trok en sy maters klim uit en lag uitbundig oor wat hulle so pas gedoen het.
Is ons besig om van ons verstand af te raak?
Posted in Uncategorized | Tagged Jaagduiwels, Padverkeer, waansin | 3 Kommentaar
op Augustus 4, 2011 at 9:05 nm Joh
Goeie moer – dit is waansinnig. Net bly Elsa is oraait. Hoop sy het 'n stywe dop gekry by die huis om die skok tee te werk.
op Augustus 5, 2011 at 11:31 vm Son
Dis genoeg om my moer onherstelbaar te strip. Net vanoggend staan ek in die reguit baan en langs my staan so 'n wipgat Opel bakkie in die baan wat moet regs draai. Toe die lig groen word, skiet hy langs my ook reguit oor, ek skrik my gat af, want eintlik is daar nie plek vir ons albei nie, so ek moet terugval. Ek toet vir hom en gooi lippetaal en wat doen hy…?! Hy wys vir my middelvinger! Ek was lus en ruk hom uit sy donnerse bakkie by die volgende rooi robot en klap sy tande uit, maar nou ja…
Dis maar goed ek is nie 'n mansmens nie.
op Augustus 8, 2011 at 8:59 vm demoerin
Dit is sad. Uiters hartseer. 'n Groot deel van die probleem kan ek jou verseker is mense sonder geldige bestuurslisensies. Ja, party het wel die stukkie papier, maar deesdae kry jy hom vir R500 tot R1500 by die ou wat jou toets, maak nie saak of jy gedurende die bestuurtoets amper 5 mense doodgery het nie. Money talks in the New SA.